Diari Oficial de la Generalitat Valenciana


Sumari del DOGV 3978, del 11-04-2001 (2001/3309)

Subhasta de la mercaderia de l'expedient 2/2001-S a instàncies d'Azkar, Transportes Castalia, SL, segons la Junta Arbitral de Transports de Castelló.
-----------------------------------------------------------------------------------------------------------------------------------------------------

### Dades del document

Número de DOGV
:   3978

Data del DOGV
:   11-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3309


Organisme emissor
:   Conselleria d'Obres Públiques,Urbanisme i Transports

Tipus de document
:   Subhasta

Subhasta de la mercaderia de l'expedient 2/2001-S a instàncies d'Azkar, Transportes Castalia, SL, segons la Junta Arbitral de Transports de Castelló. [2001/X3309]
  
El president de la Junta Arbitral de Transports de Castelló, diu:
  
Una vegada han conclòs els tràmits oportuns en l'expedient 2/2001-S, seguit a instància d'Azkar, Transportes Castalia, SL, amb domicili en el carrer Luxemburg, p-50, com a conseqüència d'haver sigut rebutjada la mercaderia transportada tant pel remitent com pel consignatari, es procedeix a la pública subhasta per primera vegada i termini de deu dies, del material que després s'especificarà, i s'indica perquè l'acte de rematada tinga lloc en la sala d'aquest Servei Territorial de Transports de la Conselleria d'Obres Públiques, Urbanisme i Transports de Castelló, avinguda del Mar núm. 16, planta baixa, el dia 30 d'abril de 2001, a les 12 hores, amb les prevencions següents:
  
Primer
  
Les postures s'hauran de realitzar a l'alça, a partir del preu indicat com a base de la licitació.
  
Segon
  
Des de l'anunci fins a la data de la realització de la subhasta, les postures es faran per escrit, en sobre tancat, en el qual s'inclourà el resguard de la fiança, que es presentarà davant del cap del Servei d'Arbitratge i en el domicili indicat de la Conselleria d'Obres Públiques, Urbanisme i Transports . L'obertura, que serà pública es farà a les 12.00 hores del dia esmentat, al lloc indicat.
  
El sobre que conté l'oferta i el resguard de la fiança haurà de tenir consignat en la portada el número d'expedient objecte de la subhasta a què es concorre.
  
Tercer
  
Només l'executant podrà fer postura en qualitat de cedir la rematada a un tercer.
  
Quart
  
Per a prendre part en la subhasta els licitadors hauran d'ingressar prèviament en el compte número 1378-1784-02-7872660004 de l'entitat Bancaixa Urbana Facultats , de València, el 10% del preu de valoració que serveix de tipus per a la subhasta, sense aquest requisit no podran ser admesos a la licitació. Aquest 10% sobre el tipus serà fix per a qualsevol de les dates de la subhasta.
  
Si no hi ha postors en la primera subhasta, s'indica per a la segona el dia 2 de maig de 2001, a les 12.00 hores, al mateix lloc ja indicat, per a la qual servirà de tipus el 75% de la valoració i no s'admetran postures inferiors als dos terços d'aquest tipus.
  
Es farà la tercera subhasta, si escau, el dia 3 de maig de 2001 a les 12 hores, en el lloc indicat, i la postura mínima serà de 51.000 pessetes. La subhasta es declararà deserta en aquelles ofertes inferiors a aquesta quantitat.
  
Béns objecte de la subhasta:
  
Tres paquets de 689 quilos, que contenen peces de mobles desmuntables en perfecte estat, i el preu màxim valorat d'aquesta mercaderia és de 363.416 pessetes.
  
Aquest material es troba dipositat per a la seua comprovació en horari de 10.00 a 14.00 hores en els locals de l'empresa Azkar, Transportes Castalia, SL, amb domicili al carrer Luxemburg, p-50 de Castelló de la Plana.
  
Castelló, 4 d'abril de 2001.- El president de la Junta Arbitral de Transports de Castelló: Ramón Escrig Moreno.